  ZMLUVA O POSKYTOVANÍ SLUŽIEB
uzavretá podľa § 269 ods. 2 zákona č. 513/1991 Zb. Obchodný zákonník v znení nesk. Zákonov  (ďalej len „zmluva“) 

 medzi týmito zmluvnými stranami:


Názov: 	Obec Horné Turovce
so sídlom: Horné Turovce 22, 935 81 Horné Turovce		
IČO: 00307009			
DIČ: 2021020672			
Štatutárny orgán: Peter Varga, starosta obce	
Email: starosta@horneturovce.sk	
(ďalej „objednávateľ“) na strane jednej;

a

Názov: 
so sídlom: 
IČO: 
DIČ: 
IČ DPH: 
Štatutárny orgán:
Kontaktná osoba:
Email: 
Mobil.: 
(ďalej „poskytovateľ“) na strane druhej 

(ďalej poskytovateľ a objednávateľ spolu aj ako „zmluvné strany“).

Táto zmluva je zmluvným vzťahom na základe výsledku obstarávania, verejný obstarávateľ použil pri verejnom obstarávaní postup – prieskum trhu.

Článok I
Predmet zmluvy

Predmetom tejto Zmluvy je záväzok Poskytovateľa odplatne pre Objednávateľa zabezpečiť
a vykonať službu Manažment projektu v súvislosti s Projektom (ďalej len ako „Projekt“)
Objednávateľa „ Obnova kultúrneho domu“ a to
za podmienok, v rozsahu a spôsobom uvedeným v tejto Zmluve.

1.  v rozsahu podľa ods. 2 a ods. 3 tohto článku tejto zmluvy Manažment projektu  pozostáva z dvoch častí:
2. [bookmark: _Hlk201562220]Spracovanie a podanie žiadosti o poskytnutie dotácie ku projektu s názvom „Obnova kultúrneho domu“ predkladaného v rámci výzvy MoF 6/2026 ( ďalej aj len „výzva“ )  Environmentálneho fondu ( ďalej aj len „fond“ ) z prostriedkov Modernizačného fondu.

Požadovaný rozsah činností :
· kontrolu splnenia podmienok výzvy, 
· kontrolu projektovej dokumentácie, 
· kontrolu rozpočtu, 
· kompletizáciu povinných príloh, 
· spracovanie formulára žiadosti vrátane povinných príloh, 
· podanie žiadosti prostredníctvom informačného systému IS GRANT. 
Táto časť sa považuje za splnenú dňom podania žiadosti o poskytnutie dotácie.
3. Externé riadenie projektu – projektový manažér  poskytovanie služieb Externého riadenia projektu – projektový manažér v rámci Výzvy Environmentálneho fondu MOF-6/2026 na projekt   „Obnova kultúrneho domu“, a to najmä 
· komunikácia s Environmentálnym fondom, 
· spracovanie odpovedí na výzvy na doplnenie žiadosti, 
· administráciu procesu schvaľovania žiadosti, 
· spracovanie žiadostí o platbu, 
· spracovanie žiadostí o zmenu projektu, 
· administráciu dodatkov k zmluve o poskytnutí dotácie, 
· kontrolu oprávnenosti výdavkov, 
· kontrolu dodržiavania podmienok výzvy a zmluvy, 
· metodické usmerňovanie objednávateľa počas realizácie projektu, 
· administratívnu prípravu podkladov ku kontrolám (vrátane kontrol verejných obstarávaní), 
· súčinnosť pri kontrolách Environmentálneho fondu, 
· administráciu projektovej dokumentácie počas oprávneného obdobia, 
· súčinnosť verejnému obstarávateľovi pri kolaudačnom konaní,
· realizácia všetkých úkonov súvisiacich s ukončením projektu.
Poskytovanie služieb podľa tejto časti začína plynúť dňom podania žiadosti o poskytnutie dotácie a končí uplynutím oprávneného obdobia podľa podmienok Výzvy MOF-6/2026, t. j. najneskôr uplynutím 36 mesiacov od nadobudnutia účinnosti zmluvy o poskytnutí dotácie.
Čl. II
Miesto a čas dodania 
1. Miestom dodania plnení podľa tejto zmluvy je adresa sídla objednávateľa a adresa sídla poskytovateľa, resp. objednávateľom určené akékoľvek iné miesto.
2. [bookmark: _Hlk234378431]Termín dodania: V zmysle podmienok Environmentálneho fondu (termíny realizácie musia vychádzať z podmienok výzvy a následnej zmluvy medzi fondom a objednávateľom – odo dňa podpisu zmluvy medzi objednávateľom a poskytovateľom po podaní žiadosti a v prípade jej schválenia a poskytnutia nevratného finančného príspevku odo dňa nadobudnutia účinnosti zmluvy medzi objednávateľom a fondom až po ukončenie projektu t.j. kompletná implementácia projektu)

Článok III.
Cena za služby
1. Zmluvné strany sa dohodli na cene za služby: 
A) Spracovanie a podanie žiadosti o poskytnutie dotácie

Cena bez DPH :		..................... EUR
DPH :				..................... EUR
Cena s DPH :		..................... EUR


B) Externé riadenie projektu – projektový manažér  

Cena bez DPH :		..................... EUR
DPH :				..................... EUR
Cena s DPH :		..................... EUR

2. Cena je úplná a nemenná. Poskytovateľ je/nie je platcom DPH. 
3. Cena zahŕňa všetky náklady Poskytovateľa súvisiace so službou, vrátane nákladov na cestovné, stravné, telekomunikačné poplatky a pod.
4. Zmluvné strany sa dohodli, že cena za služby podľa ods. 1 tohto článku zmluvy bude uhradená objednávateľom bezhotovostným bankovým prevodom.
5. Poskytovateľ je oprávnený fakturovať za vykonané služby nasledovne:
· Spracovanie a podanie žiadosti o poskytnutie dotácie - za vypracovanie a podanie žiadosti na Environmentálny fond – dodávateľ bude fakturovať po podaní žiadosti.
· [bookmark: _Hlk234348617]Externé riadenie projektu – projektový manažér – priebežne počas implementácie projektu bude dodávateľ  fakturovať  tak, aby faktúry mohli byť súčasťou jednotlivých žiadostí o platbu  predkladaných Environmentálnemu  fondu. Výška každej faktúry bude v alikvotnej výške určenej podľa pomeru aktuálne vykázaných stavebných prác tak, aby súčet všetkých fakturácií neprekročil výšku zmluvnej ceny ponúknutej dodávateľom v súťaži za externé riadenie projektu – projektový manažér.  Nárok na zaplatenie zmluvnej ceny vzniká dodávateľovi iba v prípade, že žiadosť obstarávateľa o dotáciu v rámci výzvy MoF — 6/2026 bude úspešná  a finančné prostriedky budú fondom  na projekt obstarávateľovi poskytnuté a zároveň náklady spojené s externým riadením projektu – projektový manažér budú fondom obstarávateľovi priznané ako oprávnené náklady v rámci projektu.
6. Objednávateľ neposkytuje preddavky ani zálohy.
7. Cena za služby je splatná na základe faktúry vystavenej Poskytovateľom na účet Poskytovateľa uvedený vo faktúre; faktúra je splatná do 14 dní odo dňa jej doručenia objednávateľovi.
8. Faktúra musí obsahovať náležitosti daňového dokladu podľa príslušného právneho predpisu. V prípade, ak faktúra nebude obsahovať náležitosti podľa predchádzajúcej vety, objednávateľ je oprávnený vrátiť ju (aj opakovane) Poskytovateľovi na odstránenie jej nedostatkov; plynutie lehoty splatnosti touto faktúrou vyúčtovanej sumy sa preruší a nová lehota splatnosti začne plynúť doručením opravenej faktúry objednávateľovi.
9. Peňažný záväzok objednávateľa zaplatiť Poskytovateľovi cenu za služby platený prostredníctvom banky je splnený odpísaním sumy peňažného záväzku z účtu objednávateľa v jeho banke v prospech Poskytovateľa.
10. Cenu za služby určenú podľa ods. 1 tohto článku je možné meniť len na základe dohody zmluvných strán vo forme písomného dodatku k tejto zmluve. 
11. Ak objednávateľ prejaví záujem o poskytnutie ďalších služieb Poskytovateľa, ktoré nie sú predmetom tejto zmluvy, zmluvné strany sa môžu dohodnúť na ich poskytnutí vo forme písomného dodatku k tejto zmluve. 

Čl. IV.
Práva a povinnosti zmluvných strán
1. Poskytovateľ je povinný vykonávať predmet plnenia podľa článku I.  tejto zmluvy riadne a včas a v súlade s príslušnými právnymi predpismi (najmä v zmysle zákona č. 343/2015 Z. z. o verejnom obstarávaní, Zmluvou o dotácii, jej prílohami a ďalšími s tým súvisiacimi pokynmi (usmerneniami). 
2. Objednávateľ sa zaväzuje Poskytovateľovi poskytovať všetku potrebnú súčinnosť na dosiahnutie účelu tejto zmluvy, najmä tým, že Poskytovateľovi v dohodnutom termíne odovzdá všetky informácie a dokumenty, ktoré sú potrebné pre riadne poskytovanie služieb podľa tejto zmluvy. 
3. Objednávateľ sa zaväzuje, že bude Poskytovateľa vždy ihneď informovať o všetkých informáciách, najmä mu okamžite oznamovať doručenie akejkoľvek korešpondencie týkajúcej predmetu plnenia a túto korešpondenciu mu bezodkladne odstúpiť. V prípade porušenia akejkoľvek povinnosti objednávateľa podľa predchádzajúcej vety Poskytovateľ nenesie zodpovednosť za zmeškanie lehôt.
4. Poskytovateľ sa zaväzuje odovzdať objednávateľovi kompletnú dokumentáciu k Projektu na archiváciu, bezodkladne po jeho ukončení.
5. Poskytovateľ sa zaväzuje nesprístupniť tretím osobám informácie, ktoré objednávateľ označí ako dôverné alebo ako obchodné tajomstvo s výnimkou, že tieto je povinný sprístupniť na základe ustanovení všeobecne záväzných právnych predpisov.
6. Poskytovateľ sa zaväzuje informovať objednávateľa včas o všetkých skutočnostiach, o ktorých sa dozvie pri plnení povinností podľa tejto zmluvy, a ktoré by mohli mať pre objednávateľa význam pri jeho rozhodovaní.

Článok V.
Ďalšie zmluvné dohody
Poskytovateľ nezodpovedá za obsah dodaných podkladových materiálov, účtovných dokladov a inej dokumentácie, ktorá mu bola dodaná objednávateľom ako dokumentácia potrebná na poskytnutie služieb. Poskytovateľ je však povinný informovať objednávateľa o nesúlade podkladov, pričom súčasne vyzve objednávateľa na odstránenie nedostatkov alebo doplnenie podkladov v určenej primeranej lehote. V prípade, že objednávateľ neodstráni zistené nedostatky, resp. nepredloží alebo nezabezpečí  doplnenie podkladov ani v určenej lehote, Poskytovateľ nezodpovedá za prípadné formálne nedostatky.

Článok VI.
Zmeny a doplnenia zmluvy
Všetky zmeny a doplnenia tejto zmluvy je možné uskutočniť výlučne formou písomného, číselne označeného dodatku k tejto zmluve podpísaného oboma zmluvnými stranami.

Článok VII.
Ukončenie Zmluvy
1. Túto zmluvu je možné ukončiť :
a) dohodou zmluvných strán
b) výpoveďou ktoroukoľvek zmluvnou stranou v trojmesačnej výpovednej lehote, ktorá začne plynúť dňom doručenia výpovede druhej zmluvnej strane
c) odstúpením od zmluvy. Poskytovateľ je oprávnený odstúpiť od zmluvy, pokiaľ mu objednávateľ nezaplatí cenu za vykonané služby ani do 30 dní od dohodnutého dňa splatnosti. 
2. Objednávateľ je oprávnený odstúpiť od tejto zmluvy, pokiaľ Poskytovateľ nesplní alebo poruší povinnosť, vyplývajúcu pre objednávateľa zo Zmluvy o poskytnutí NFP, ku ktorej plneniu je  zhotoviteľ povinný na základe tejto Zmluvy.           
3. Ukončenie zmluvy sa zasiela poštou, doporučenou zásielkou, na adresu druhej zmluvnej strany. Zásielka sa považuje za doručenú aj v prípade, ak si ju adresát v odbernej lehote nepreberie na pošte. Za deň doručenia sa považuje posledný deň odbernej lehoty.

Článok VIII.
Osobitné ustanovenia 
1. Poskytovateľ udeľuje Objednávateľovi súhlas na uvádzanie údajov uvedených v tejto Zmluve v súvislosti so všetkými úkonmi súvisiacimi s realizáciou verejného obstarávania  v rámci projektu. Poskytovateľ udeľuje súhlas v zmysle zákona č. 18/2018 Z.z. o ochrane osobných údajov k spracovaniu osobných údajov Poskytovateľa na účely súvisiace s touto Zmluvou a k poskytnutiu osobných údajov tretím stranám pokiaľ sú nevyhnutné pre úspešnú realizáciu projektu, prípadne uznanie oprávneností výdavku.
2. Objednávateľ dáva Poskytovateľovi súhlas v zmysle zák. č. 18/2018 Z.z. o ochrane osobných údajov v platnom znení k spracovaniu osobných údajov Objednávateľa pre vlastné potreby Poskytovateľa na účely súvisiace s touto zmluvou a k poskytnutiu osobných údajov Objednávateľa tretím osobám, ktoré budú s Poskytovateľom na poskytovaní služieb spolupracovať, ktoré sú oprávnené ich ďalej v rozsahu údajov, ktoré Poskytovateľ získal na základe tejto zmluvy, spracovať na účely súvisiace s touto zmluvou, a to v rozsahu osobných údajov uvedených vo všetkých dokumentoch a informáciách, ktoré Objednávateľ poskytne Poskytovateľovi podľa tejto zmluvy. Objednávateľ tiež súhlasí s tým, aby Poskytovateľ mohol získavať jeho osobné údaje kopírovaním, skenovaním alebo iným zaznamenávaním úradných dokladov a iných dokumentov, ktoré obsahujú osobné údaje, na nosič informácií.
3. Poskytovateľ sa zaväzuje strpieť výkon kontroly/auditu súvisiaceho s dodávateľskými službami kedykoľvek počas platnosti a účinnosti Zmluvy o poskytnutí podpory z Environmentálneho fondu SR formou dotácie, v rámci ktorej bude poskytovaná služba/dodané dielo financovaná/financované, a to oprávnenými osobami v zmysle Zmluvy o poskytnutí podpory z Environmentálneho fondu SR formou dotácie a poskytnúť im potrebnú súčinnosť.
4. Objednávateľ sa zaväzuje zabezpečiť v rámci záväzkového vzťahu s Poskytovateľom právo Objednávateľa bez akýchkoľvek sankcií odstúpiť od zmluvy s Poskytovateľom v prípade, kedy ešte nedošlo k plneniu zo zmluvy medzi Objednávateľom a Poskytovateľom


Článok IX.
Záverečné ustanovenia
1. Zástupcovia zmluvných strán sa zaväzujú, že v prípade zmeny sídla, zmeny štatutárnych orgánov oprávnených konať v mene spoločnosti a akékoľvek iné zmeny oznámia druhej strane bez zbytočného odkladu.
2. Práva a povinnosti zmluvných strán, ktoré nie sú upravené v tejto zmluve sa spravujú ustanoveniami Obchodného zákonníka v platnom znení. 
3. Táto zmluva je vyhotovená v troch originálnych exemplároch, pričom objednávateľ obdrží jej dve (2) podpísané vyhotovenia a zhotoviteľ obdrží jej jedno (1) podpísané vyhotovenie.
4. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni zverejnenia v súlade s § 47a ods. 1 Občianskeho zákonníka. 
5. Dodávateľ vrátane subdodávateľov je povinný strpieť výkon kontroly, auditu a overenia súvisiaceho s predmetom zákazky kedykoľvek počas platnosti a účinnosti zmluvy o poskytnutí podpory/dotácie, ktorú má obstarávateľ uzatvorenú na spolufinancovanie predmetu zákazky, a to oprávnenými osobami, a poskytnúť im všetku potrebnú súčinnosť
6. Zmluvné strany týmto vyhlasujú, že si obsah tejto zmluvy prečítali, súhlasia s ním, pričom táto zmluva je uzavretá na základe ich slobodnej, určitej a vážnej vôle na preukázanie čoho ju vlastnoručne podpisujú.

V  dňa .......................... 			

[bookmark: _GoBack]Za Objednávateľa:					Za Poskytovateľa:
	...................................................
	...................................................

	     
	

	
	



